ป่าไม้กาญจน์บุกจับสาวใหญ่ รุกที่ป่าสงวนฯ
ป่าไม้กาญจนบุรี สนธิกำลังตำรวจ สภ.ไทรโยค และ เจ้าหน้าที่ ทสจ.บุกจับกุมสาวใหญ่วัย 45 ปี ผู้ต้องหารุกที่ป่าสงวนแห่งชาติ ป่าวังใหญ่ อ.ไทรโยค พร้อมอายัดไม้ซุงท่อนกระยาเลย จำนวน 21 ท่อน แจ้งข้อหาข้อหาบุกรุกถางป่าโดยไม่ได้รับอนุญาต,เมื่อเวลา 10.00 น. วันที่ 25 ก.ย.58 นายวิวรรธน์ มองเห็นทวีโชค หน.หน่วย นปพ.ที่ 13 กรมป่าไม้ อ.ไทรโยค จ.กาญจนบุรี ได้รับการร้องเรียนว่า มีผู้บุกรุกแผ้วถางผืนป่า และตัดฟันไม้หวงห้ามจำนวนมากในพื้นที่ป่าสงวนแห่งชาติป่าวังใหญ่ และป่าแม่น้ำน้อย พื้นที่หมู่ 3 ต.ศรีมงคล อ.ไทรโยค จ.กาญจนบุรี จึงพร้อมด้วย นายจรูญ วิลัยเกษม หน่วยป้องกันรักษาที่ กจ.10 (ห้วยน้ำขาว) นายอัฐพงษ์ เภาอ่อน จนท.ทสจ.กาญจนบุรี ประสานไปยัง พ.ต.อ.บัณฑิต ม่วงสุขำ ผกก.สภ.ไทรโยค และ ร.ต.สาธิต ชมพู หน.ชุดควบคุม รส. ร.29 เพื่อร่วมสนธิกำลังเข้าตรวจสอบบริเวณพื้นที่ป่าบ้านชุมชนมะเขือขื่น หมู่ 3 ต.ศรีมงคล อ.ไทรโยค เพื่อทำการลาดตะเวนและตรวจสอบทันที,เมื่อไปถึง เจ้าหน้าที่พบนางอุดม แสงดี อายุ 45 ปี กำลังเก็บเศษไม้ที่ถูกโค่นล้ม ระเนระนาดไปทั่วพื้นที่ ซึ่งถูกแผ้วถางเป็นบริเวณกว้าง เจ้าหน้าที่ จึงกระจายกำลังตรวจสอบอย่างละเอียด โดยใช้เครื่องมือหาค่าพิกัดจากสัญญาณดาวเทียม (GPS) พบอยู่ในพื้นที่ป่าสงวนแห่งชาติป่าวังใหญ่และป่าแม่น้ำน้อย ซึ่งถูกบุกรุกแผ้วถางจำนวน 16 ไร่ 2 งาน 39 ตารางวา,ต่อมาเจ้าหน้าที่ตรวจสอบ พบว่า มีการตัดโค่นไม้กระยาเลย ซึ่งเป็นไม้หวงห้าม ขนาดรอบวงตั้งแต่ 40-80 ซม. ความยาวตั้งแต่ 1.50-4.50 เมตร จำนวน 21 ท่อน จึงทำการคุมตัว นางอุดม ไปสอบสวนขยายผล,และแจ้งดำเนินคดี ในข้อหาบุกรุกแผ้วถางป่า โดยไม่ได้รับอนุญาต,นายวิวรรธน์ เปิดเผยว่า จากที่ได้รับการร้องเรียน จึงประสานหน่วยงานที่เกี่ยวข้อง ร่วมลงพื้นที่ตรวจสอบพบมีการบุกรุกพื้นที่ป่า และตัดโค่นต้นไม้จำนวนมาก ดังนั้น จึงทำการจับกุมดำเนินคดี โดยในการสอบสวนเบื้องต้น นางอุดม ได้แสดงเอกสาร ภบท.5 แต่เจ้าหน้าที่ได้อธิบายต่อนางอุดมว่า เขตพื้นที่ดังกล่าวอยู่ในเขตป่าสงวน ไม่สามารถทำประโยชน์ใดๆได้ จากนั้นเจ้าหน้าที่ได้นำตัว นางอุดม ส่งพนักงานสอบสวน สภ.ไทรโยค ดำเนินคดี พร้อมนายสกลผู้เป็นสามี ส่วนไม้ซุงท่อนกระยาเลยของกลาง 21 ท่อน นำเก็บรักษาที่หน่วยกจ.10 (ห้วยน้ำขาว) ต่อไป.
ป่าไม้กาญจนบุรี สนธิกำลังตำรวจ สภ.ไทรโยค และ เจ้าหน้าที่ ทสจ.บุกจับกุมสาวใหญ่วัย 45 ปี ผู้ต้องหารุกที่ป่าสงวนแห่งชาติ ป่าวังใหญ่ อ.ไทรโยค อายัดไม้ซุงท่อนกระยาเลย 21 ท่อน แจ้งข้อหาข้อหาบุกรุกถางป่าโดยไม่ได้รับอนุญาต
บุกรุกป่า,ป่าสงวนแห่งชาติป่าวังใหญ่,ไม้ซุง,ไม้กระยาเลย,บุกรุกถางป่า,กรมป่าไม้,ตัดไม้หวงห้าม,ป่าแม่น้ำน้อย,แผ้วถางป่า,ไม้หวงห้าม,อ.ไทรโยค,กาญจนบุรี,ข่าว,ข่าวทั่วไทย,ไทยรัฐออนไลน์,ตัดไม้สงวน,เขตป่าสงวน,ป่าวังใหญ่,รุกป่า